Diari Oficial de la Generalitat Valenciana


Sumari del DOGV 5073, del 18-08-2005 (2005/9220)

Informació pública de l'aprovació inicial del programa d'actuació integrada del sector U-4 Zona Industrial Eixample del Molí, àrea de repartiment número 2 del Pla General d'Ordenació Urbana i els projectes corresponents.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5073

Data del DOGV
:   18-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9220


Organisme emissor
:   Ajuntament de Castelló de Rugat

Tipus de document
:   Anunci

Informació pública de l'aprovació inicial del programa d'actuació integrada del sector U-4 Zona Industrial Eixample del Molí, àrea de repartiment número 2 del Pla General d'Ordenació Urbana i els projectes corresponents. [2005/F9220]
  
El Ple de l'Ajuntament de Castelló de Rugat, en la sessió ordinària del dia 27 de juliol de 2005, atés que el Pla General d'Ordenació Urbana inclou com a àrea de repartiment de sòl urbanitzable amb ordenació detallada el sector U-4 Zona Industrial Eixample del Molí, acorda:
  
Primer. Aprovar inicialment el projecte d'urbanització del sector U-4 Zona Industrial Eixample del Molí, amb tota la documentació segons l'article 32 de la Llei Reguladora de l'Activitat Urbanística, redactat per l'enginyer de Camins, Canals i Ports Javier Álvarez Fuentes, segons l'encàrrec fet per la Comissió de Govern de l'1 de juny de 2005, que inclou el projecte parcial d'instal·lacions elèctriques i el projecte dels centres de transformació.
  
Segon. Aprovar inicialment el programa de actuació integrada.
  
- Alternativa tècnica.
  
- Redacció d'expedient per l'obtenció de la cèdula urbanística.
  
- Proposició economicoadministrativa.
  
- Programa d'actuació integrada.
  
Redactats per l'arquitecte municipal Joaquim Egea i Martínez i encarregats per la Comissió de Govern del dia 1 de juny de 2005.
  
Tercer. Aprovar inicialment les bases per a la selecció d'un agent urbanitzador del sector redactades per l'arquitecte municipal Joaquim Egea i Martínez, atés el que s'establix en els articles 45, 47 i 52 de la Llei 6/1994, de 15 de novembre, Reguladora de l'Activitat Urbanística, encarregades per la Comissió de Govern del dia 1 de juny de 2005.
  
Amb la finalitat d'una gestió, si fóra possible, més eficient del sector, l'Ajuntament de Castelló de Rugat, declara, expressament, l'execució del sector compatible amb el sistema de gestió indirecta a fi de poder agilitar l'actuació. Per a permetre la possibilitat del canvi de gestió directa a gestió indirecta, s'inclouen dins d'aquest programa unes bases orientatives per a la selecció d'un agent urbanitzador del sector, amb l'objecte de determinar les condicions perquè, en funció del programa redactat per l'ajuntament i ajustant-se a este, es puga adjudicar el programa a un agent urbanitzador que ho sol·licite en temps i forma.
  
Les esmentades bases de selecció d'un urbanitzador per a un hipotètic canvi a la manera de gestió indirecta del sector tenen el seu fonament legal en els preceptes següents:
  
L'article 7.2 de la Llei Reguladora de l'Activitat Urbanística, estableix que l'execució de les actuacions integrades és sempre pública, corresponent a l'administració decidir la seua gestió directa o indirecta.
  
L'article 47.1 de la Llei Reguladora de l'Activitat Urbanística, determina que el Ple de l'ajuntament aprovarà definitivament el programa, amb les modificacions parcials que estime oportunes.
  
L'article 45.2 de la Llei Reguladora de l'Activitat Urbanística, disposa que el Ple podrà establir unes bases orientatives per a la selecció de l'urbanitzador.
  
Els articles 47.2, 2n. paràgraf, i el 47.3 de la Llei Reguladora de l'Activitat Urbanística, contenen els criteris d'adjudicació dels programes d'actuació integrada.
  
Per tant, i basant-se en els preceptes legals avantdits, l'Ajuntament de Castelló de Rugat redacta les següents bases de selecció d'un urbanitzador per al supòsit que el Ple decidisca el canvi al sistema de gestió indirecta, bases sobre les quals els aspirants a agent urbanitzador del sector hauran de presentar la seua proposta:
  
Bases de selecció d'urbanitzador
  
1. Oferir, per part de l'agent urbanitzador, una reparcel·lació pacífica, és a dir, que tinga el consens o suport majoritari dels propietaris afectats per la reparcel·lació.
  
2. Que l'agent urbanitzador preveja justificadament, per a les obres determinades en el projecte d'urbanització, un menor preu màxim per a efectuar-les sense minva de la seua qualitat i sense incórrer en baixa temerària d'acord amb el que estableix la legislació de contractació pública.
  
3. Que l'agent urbanitzador que sol·licite l'assumpció de la gestió pel sistema indirecte, assumisca plenament i íntegrament l'alternativa tècnica redactada per l'Ajuntament de Castelló de Rugat i que s'inclou en la documentació del present programa.
  
4. Que l'urbanitzador es comprometa a uns terminis d'execució de l'obra urbanitzadora menors dels establits en el present programa.
  
5. Es preferirà aquell urbanitzador que es comprometa a adquirir majors compromisos i garanties enfront dels propietaris del terreny i enfront d'aquesta administració.
  
6. Que es tracte d'un urbanitzador amb coneixement o arrelament al territori objecte de l'actuació.
  
La persona física o jurídica que aspire a obtenir la condició d'agent urbanitzador del sector haurà de sol·licitar-ho en temps i forma durant el període d'informació pública del present programa d'actuació integrada. Vistes les sol·licituds presentades, i la seua adequació a les bases anteriorment assenyalades, l'Ajuntament de Castelló de Rugat, en l'acte d'aprovació definitiva del programa podrà decidir per continuar amb la tramitació del programa pel sistema de gestió directa, que és el que aquí s'estableix, o d'acord amb l'article 47.1 de la Llei Reguladora de l'Activitat Urbanística, aprovar el programa, però introduint com a modificació la del sistema de gestió, determinant el canvi al sistema de gestió indirecta i seleccionant aquell agent urbanitzador que haja presentat la proposta més coincident amb les bases de selecció dalt exposades.
  
També podrà l'ajuntament, segons determina l'article 66.8 de la Llei Reguladora de l'Activitat Urbanística, optar per l'expropiació forçosa, amb pagament en metàl·lic, en aquells casos excepcionals que discrecionalment la corporació municipal determine i a fi de garantir la plena i satisfactòria execució de la dita actuació. No obstant aquest sistema no es contempla a priori, i es podrà, no obstant, exercitar en el cas en què la corporació ho considere necessari.
  
Quart. Determinar que el sistema serà per gestió directa amb la possibilitat de passar a gestió indirecta quan el Ple de la corporació ho aprove.
  
Cinquè. Sotmetre a informació pública en un diari d'informació general editat a la Comunitat Valenciana i simultàniament en el Diari Oficial de la Generalitat Valenciana (DOGV) i en el Butlletí Oficial de la Província de València (BOP) pel termini de 20 dies hàbils a efectes de consultes i al·legacions.
  
Sisè. Notificar al domicili fiscal a tots els titulars cadastrals i registrals, d'acord amb el que es disposa en l'article 46.3 de la Llei Reguladora de l'Activitat Urbanística, el contingut integre de l'acord.
  
Setè. Prevenint la possibilitat del supòsits regulats en l'article 59.5 de la Llei 30/1992, del Règim Jurídic de les Administracions Públiques i del Procediment Administratiu Comú, modificada per la Llei 4/1999, i perquè servisca de notificació, s'allisten les parcel·les incloses al sector on el titular apareix com a desconegut i s'exposen també al tauler d'edictes de l'ajuntament.